
Parats

utdanningsstipend

Et stadig økende kompetansekrav og et

nytt utdanningssystem stiller større

krav til de som allerede er i arbeid.

Kompetanseutvikling hos den enkelte

arbeidstaker vil være nødvendig for å

hevde seg i konkurransen om å

beholde jobben eller ved å skaffe seg

nytt arbeid.

Parats utdanningsstipend er et

økonomisk tilskudd til medlemmer

som tar ansvar for sin egen utvikling

gjennom videreutdanning.

Stipendet er ikke ment å erstatte 

bedriftens ansvar for kompetanseutvikling 

av de ansatte.

Statutter for Parats utdanningsstipend

§ 1.  Formål

Parats utdanningsstipend skal motivere og bidra til at medlemmer og tillitsvalgte utvikler sin kompetanse i organisasjons- og yrkesliv.

Stipend kan tildeles for:

a) Videreutdanning/kompetanseutvikling innen eget fag- eller yrkesområde

b) Videregående organisasjonsfaglig opplæring

c) Omskolering/kvalifisering til annet yrke

d) Kortere yrkes- eller organisasjonsfaglig oppdatering

§ 2. Stipendets størrelse.

Parats hovedstyre bevilger hvert år det beløp som stilles til disposisjon for utdanningsstipend og kan også velge å prioritere særlige områder eller tiltak.
Stipend gitt etter §1 bokstav a) –c) kan gis med inntil  50 % av dokumenterte kostnader til læremateriell, kurs- eller studieavgifter og eksamensavgifter, dog oppad begrenset slik at stipendet settes til maksimum kroner 10.000 per semester. 

Stipend gitt etter § 1 bokstav d) kan gis til dekning av reelle dokumenterte kostnader begrenset oppad til 2.500 kroner per år. Det gis ikke stipend til dekning av tapt arbeidsinntekt.

§ 3. Søkere

Stipend kan gis til yrkesaktive medlemmer, medlemmer i utdannings- eller fødselspermisjon, arbeidsledige medlemmer eller tillitsvalgte i Parat.

Det er en forutsetning at søkeren har vært medlem i Parat minst ett år. Ved tildeling vil en, ved ellers like forhold, kunne prioritere tillitsvalgte og medlemmer med lang ansiennitet i organisasjonen. 

§ 4. Søknaden

Søknad sendes på fastsatt skjema innen angitt søknadsfrist. 

For søknader etter § 1 bokstav a) - c) er det søknadsfrist 1. mai og 1.november hvert år for utdanning påfølgende semester.

For søknader etter § 1 bokstav d) er det søknadsfrist 1. februar, 1. april, 1. september og 1. november hvert år.

Dersom utdanningen er relevant i søkerens nåværende stilling/yrke, skal arbeidsgiver søkes om hel eller delvis dekning av kostnadene. Svar på slik forespørsel skal fremkomme som dokumentasjon til søknaden.

§ 5.  Dokumentasjon / utbetaling

Tildelt stipend utbetales normalt etter at utdanningen er fullført og dokumentasjon på utgifter, deltakelse m.v. er innsendt.

For omfattende opplæring kan deler av beløpet utbetales underveis i utdanningsprogresjonen etter innsendelse av dokumentasjon.

Medlemmer som har fått innvilget stipend forplikter seg til å dokumentere at den planlagte utdanningen er fullført. Dersom utdanningen ikke blir påbegynt eller fullført som planlagt, skal søkeren skriftlig meddele dette til Parat.

Tildelt stipend kan helt eller delvis bortfalle, dersom utdanningen ikke påbegynnes eller fullføres i henhold til de i tildelingsbrevet fastsatte frister. Likeledes kan allerede utbetalt stipend, jf. annet ledd, kreves tilbakebetalt helt eller delvis dersom utdanningen ikke påbegynnes eller fullføres i henhold til de i tildelingsbrevet fastsatte frister.

§ 6. Saksbehandling / klage

Søknadene behandles av sekretariatet etter administrative retningslinjer.

Hovedstyret i Parat er klageinstans for den administrative tildelingen av enkeltstipend. Eventuell klage må fremsettes innen to uker etter at søker ble meddelt resultatet av tildelingen.

§ 7. Statuttene

Statuttene for Parats stipendordning vedtas av hovedstyret i Parat. 

Søknadsskjema for utdanningsstipend

Navn: _______________________________Medl.nr.: _____________________
_

Adresse: __________________________________________________________

Postnr.: _____________________________Sted: 
_________________________

Skattekommune:________________ Personnr. (11 siffer):__________________
_

Arbeidsgiver: ______________________________________________________
_

Stilling: _________________________________________________________
__

Medlem i Parat fra:___________________________________________________

Forening/Virksomhet: ________________________________________________


Tillitsverv i Parat:____________________________________________________

Studieopplysninger

Hvilken utdanning søkes det stipend for:________________________________
__

Se §1 i statuttene:


a) ________


b) ________


c) ________


d) ________

Når begynner/begynte utdanningen:_____________________________________

Når er utdanningen planlagt ferdig:______________________________________

Totale kostnader for utdanningen:______________________________________
_

Er det søkt om økonomisk bistand fra arbeidsgiver:_________________________


Er det søkt om annen økonomisk bistand, i tilfelle hvor:______________________

Er det mottatt økonomisk bistand, i tilfelle hvor mye:_____________________
____

Resultat av evt. andre søknader:_____________________________________
___

Søknadsbeløp

Det søkes om kr:__________________________

Vedlegg

Antall vedlegg:____________________________

(Dokumentasjon om utdanningen og kostnader)

Begrunnelse for søknaden

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

_____________________________________________________________

Sted:__________________________ Dato:_________________________

Søkerens underskrift:___________________________________________

Søknaden sendes til:

Parat

Postboks 9029 Grønland

0133 Oslo

